# **Notat fra Midtveissamling, Distriktledelsesmøte Dombås 19. – 20. februar 2022**

Midtveissamlingen består av to møter:

1. Distriktsledelsesmøte lørdag den 19.02.2022, med evaluering av Rotaryåret så langt
2. District Training seminar (DTTS), søndag den 20.02.2022, hvor planene for kommende Rotaryår drøftes.

**Presentasjon av deltakerne, begge dagene:**

**Styret:** DG Hans Olav Osbak, DGE Gunhild H. Aalstad; IPDG Roald Fiksdal, DGN Anders Andersson, DGND Lidun Hareide

**Administrasjonen:** D-sekretær Roy Heine Olsen, D-kasserer Vidar Braaten, D- trener Ragnar Enger, DICO Svend Strand, COL representant Oddbjørn Øien

**Komiteledere:** Olav Nysæter, Medlemsutvikling, Arvid Blindheim, Nye klubber, Tor Odd Silset, Kommuniklasjon og PR, Gunnar Kvalsund TRF, Vigdis Osbak TRF, Torbjørn Skogsrød RYLA (på nett); Elina Tomren kunne ikke delta, men hadde sendt en orientering om ungdomsutvekslingen til DG hans Olav Osbak

**AG`er:** Arnold Rørstad N-Sunnmøre, Greta Kristi Herje S-Sunnmøre, Synnøve Flått Oppland Vest, Torveig Dahl Oppland Øst, Kari Berg Hedmark Vest, Svein Lauritz Haglund Hedmark Øst, Dagny Sjaatil Hedmark Sør

Ansvarlig for ungdomsutvekslingen Elina C Tomren var forhindret fra å møte lørdag, men hadde sendt en kort rapport til distriktsguvernøren på forhånd. Det er nå registrert 8 studenter fra D-2305 for utreise høsten 2022. Vi vet ennå ikke hvem, hvorfra og hvor mange utvekslingsstudenter klubbene i Rotarydistrikt 2305 skal ta imot.

Torbjørn Skogsrød ga en orientering om RYLA på nett, søndag

Vi hadde også en videoforbindelse med presidenten i Aalesund RK, søndag som ga en orientering om deres arbeid for Rotary Young arrangementet, der målet er å starte en satelittklubb med hovedsakelig yngre Rotary kandidater.

**Lørdag den 19.02 2022 Distriktsledelsesmøte**

De viktigste postene på lørdagens program:

* Distriktsguvernørens oppsummering av Rotaryåret så langt.
* En kjapp evaluering av distriktsorganisasjonen og eventuelle organisasjonsendringer.
* Tilbakemeldinger fra de 8 assisterende guvernørene
* Tilbakemelding fra komiteene
* Tilbakemelding fra distriktsorganisasjonen
* Gruppearbeid om de 3 - 5 viktigste tiltakene distriktet må prioritere for resten av Rotaryåret.
* Gjennomgang av møteplanen i regi av distriktet for resten av 2. halvår.

**Distriktsguvernøren orienterte innledningsvis om disse tema:**

DG Hans Olav orienterte om fungerende RI presidentens motto:

**RI president Shekar Metha:**  **“*Serve to change lives”*** og mål: ***“Each one Bring one”***

Dette må følges opp i alle klubbene. Alle medlemmene i distriktsorganisasjonen skal bidra til at klubbene kan virkeliggjøre mottoet og målet.

**DG Hans Olav** minnet oss om de sentrale styringsdokumentene for distriktet som alle medlemmene i distriktsorganisasjonen bør være fortrolige med:

* Vedtektene
* Håndboka for klubbene
* Styringsdokumentet
* Strategidokumentet
* Strategisk plan. (Hovedmål – Medlemsvekst - Nye klubber)

NB Er klubbvedtektene oppdatert? Det er viktig at klubbene har oppdaterte klubbvedtekter. Flott om AG`ene tar opp dette i sine samtaler med klubbpresidentene.

**Distriktet skal i tillegg ha fokus på:**

* Ungdom, - gjennom bla. Utveksling, RYLA og nå initiativ til «Rotary Young» og arbeidet for å etablere en satelittklubb knyttet til Aalesund Rk.
* Nye internasjonale prosjekter.

**Prosjekter**

* Noen av de internasjonale prosjektene i land i Afrika er satt på vent på grunn av manglende tilbakemeldinger fra samarbeidsklubbene.
* Det er registrert hele 178 klubb prosjekter i distriktet vårt. Eksempel Tynset Rotary: «Bygda som ville bygge bru». 14 klubber mangler innspill.
* Kongsvinger og Raufoss har forberedt prosjekter, men mangler en del formalia fra samarbeidende rotaryklubber i Afrika.

**Har klubbene registrert sine mål i My Rotary, Club Central?**

* Hans Olav minnet om at klubbene måles etter måloppnåelse ut fra de mål som er registrert. Sett opp realistiske mål og jobb for å nå disse! Her må AG ene følge opp og veilede «sine» klubber.

**Distriktets Fond for tiltak, utvikling og ungdomsarbeid**:

* For tiden er det kr 650.341,- i fondsmidler. Klubbene kan søke på tilskudd fra dette fondet.
* Vanligvis innvilges det inntil kr 15 000,- per godkjent søknad. Se veileder og statutter på distriktets hjemmeside.

**NORFO**

* Et viktig serviceorgan for distriktene og for klubbene gjennom distriktene. Er blant annet ansvarlig for datasystemene og for oppsettet av klubbenes websider, samt nasjonal opplæring av kommende distrikts guvernører. NORFO organiserer og koordinerer felles oppgaver for de nasjonale Rotarydistriktene, f.eks. Ungdomsutvekslingen.
* Utveksling 8 studenter til ett års utveksling.
* Summer-camps. Vansker med gjennomføring i Norge i år. Utfordring til AG områdene.
* ***NORFO*** *mangler for tiden fungerende kommunikasjonskomite i NORFO og lyser ut disse rollene på sine hjemmesider*

**Medlemsnett.**

* Hvem slutter og hvorfor? Har mistet 71 medlemmer så langt i dette Rotaryåret.
* Død er hyppigste årsak. Personlige grunner, helse, flyttet, arbeidsmengde, familie årsak
* Snittalder på nye medlemmer er 61,1 år, dagens medlemmer 69 år.
* OBS det er et misforhold mellom registreringene i My Rotary og i Medlemsnett.

# **AG områdene:**

**Romsdal, AG Guttorm Vik**

**Klubber:** Hustadvika, Midsund, Molde og Vestnes

Guttorm var forhindret være til stede denne gang.

**Nordre Sunnmøre, AG Arnold Rørstad**

**Klubber:** Aalesund, Aalesund øst, Brattvåg, Giske, Spjelkavik, Sula og Ørskog

**Søre Sunnmøre, AG Greta Kristi Herje**

**Klubber:** Hareide, Ulstein, Herøy, Ørsta, Volda Sykkylven, Stranda.

**Oppland Øst, AG Torveig Dahl**

**Klubber:** Gjøvik, Hunn-Gjøvik, Lillehammer, Mesna, Raufoss, Ringebu, Østre Toten

**Oppland Vest, AG Synnøve Flott (for Rotaryåret 2022-2023 Åsta Marie Tvedt)**

**Klubber:** Hadeland, Hadeland Syd, Jevnaker, Land, Sør-Valdres, Valdres, Øystre Slidre

**Hedmark Øst, AG Svein Lauritz Haglund**

**Klubber:** Alvarheim, Alvdal, Elverum, Løten, Tynset

**Hedmark Vest, AG Kari Berg**

**Klubber:** Brumunddal, Hamar, Hamar Vest Moelv, Ottestad, Stange

**Hedmark Sør, AG Dagny Sjaatil**

**Klubber:** Eda/Eidskog, Flisa, Grue, Kongsvinger, Odal, Nord-Odal, Vinger

**Assisterende guvernører** har en viktig rolle i kontakten mellom hver av Rotaryklubbene og distriktsguvernøren. De er veiledere og inspiratorer for klubbene og kan svare på en rekke praktiske spørsmål. For uten å arrangere og følge opp Presidentforum

De åtte AGène har bestemt seg for å danne et **«AG forum»** for å utveksle erfaringer og ideer. **AG ene** minner også klubbene om å bruke de ulike styringsdokumentene aktivt, bla. for å følge opp årshjulet for klubbene.

**Noen spredte kommentarer fra de øvrige deltakere i runden rundt bordet:**

* Rotaryåret har så langt vært preget av smittevernrestriksjoner og færre ordinære medlemsmøter enn vanlig. Flere klubber har gjennomført web møter, med noe vekslende resultater. Enkelte klubber har gjennomført møter og ulike arrangement i friluft.
* Fire av fem klubber er positive til RYLA og vil sende deltakere. Men enkelte klubber mener at det er for stor utgift for klubbene å betale ca. kr 4 000,- i deltakeravgift, pluss reiseutgifter for hver av RYLA deltakerne. Gunnar oppfordret klubbene til å søke sponsorer til RYLA deltakelse. Viktig for klubbene å få med deltakere.
* Det registreres stor interesse for å bruke tidligere RYLA deltakere for rekruttering. NB husk at pårørende til RYLA-deltakere også kan være aktuelle medlemskandidater!

Samarbeid mellom RYLA og lokalnæringsforum Søre-Sunnmøre. Viktig for Rotary å ha kontakt med Næringslivet.

* **Greta Kristi** (Sykkylven): Søre Sunnmøre melder om at det er gjennomført 4 presidentforum så langt. Det neste, etter PETS, er planlagt til den 7. april.

Det er foretatt en kartlegging av variasjonen i klubbkontingent mellom klubbene. De spriker fra kr. 1.400, - til kr. 4.500,-. Hva dekker egentlig kontingenten?

**Svar:** Halvårskontingenten varierer med antall registrerte medlemmer per 01.07 og 31.12 og består av følgende deler:

|  |  |
| --- | --- |
| Klubbkontingent | Bestemmes av den enkelte klubb |
| Kontingent Rotarydistrikt 2305 er for tiden per medlem | Kr 185,00  |
| Kontingent NORFO for tiden per medlem | Kr 50,00 |
| Rotary Norden per medlem (obligatorisk) | Kr 40,00 |
| Tilskudd til D- konferansen | Kr 25,00 |
| Kontingent RI, varierer med dollarkurs. Per medlem | USD 35,00 |
| Web avgift per klubb  | Kr 375,00 |

* **Synnøve Flått, Oppland Vest.** I gang med normale klubbaktiviteter. Medlemsutviklingen er en utfordring. Valdres 16 medlemmer. klubben har utfordring. Intern meningsmåling blant medlemmene. Ønsker å jobbe lokalt opp mot Frivilligsentralen.

Sør- Valdres hjemmeside vil etablere en Facebookside med kobling til klubbens hjemmeside.

Jevnaker RK har vansker med å rekruttere kandidater til president.

Vurderer formelle møter hver annen uke og sosiale treff den mellomliggende uka.

Det er ikke planer om å arrangere ordinære Summer Camps i vårt distrikt dette Rotaryåret. Land Rk arrangerer imidlertid lokal Rotary Camp for lokale skolelever Har 53 unge skoleelever som får tre dagers opphold på en lokal sæter. Dette er et meget populært arrangement.

* **Torveig Dahl** Viktig at medlemmer får hjelp til å koble seg opp, dersom det skal arrangeres digitale møter. Mange sliter med manglende IKT kunnskaper.

Mange gode lokale prosjekt. Stor interesse for RYLA og Ungt entreprenørskap. Distriktet er heldige som har så god kontakt med NTNU Gjøvik og med Høyskolemiljøet.

**Kari Berg.** Har hatt ett presidentforum etter Lillehammer. Alle klubbene var representert.

Interessen for satellitt-klubber var stor på Lillehammer, men ingen har kommet i gang. Tanken må modnes. Ønsker oversikt over tidligere RYLA deltakere, da klubbene kan bruke disse i rekrutteringsøyemed.

Synliggjøring og rekruttering. På siste presidentforum kom det fram bekymringer fra flere presidenter vedrørende vår identitet som rotarianere. Det er dessverre noen «gamle holdninger» blant egne medlemmer som i verste fall kan være med å opprettholde et bilde av oss som lukket klubb. Det ble blant annet nevnt oppfatninger i forhold til hvem vi kan invitere til medlemskap. Presidentene vil ta opp temaet i egen klubb.

Hvorledes kan vi gjennomføre synlige samfunnsprosjekter. Alle klubbene i Hedmark Vest skal arrangere en Aksjon plastinnsamling den 14. mai. Det skal plukkes plastsøppel langs Mjøsa (vassdrag). Er dette noe for flere klubber?

Stange RK har et engasjement i samarbeid med andre foreninger om barn- og ungdomsleir på Rasen leir, mens Ottestad RK støtter økonomisk. De ønsker samarbeid med flere klubber. Neste presidentforum blir derfor på Rasen Leir i mai/juni.

* **Svein Lauritz,** Løten RK. **Hedmark Øst**
* Alvarheim RK**.** Kjøring av eldre til Møteplassen. Er aktive i nærmiljøet.
* Alvdal RK har bare 11 medlemmer, men har registrert 2370 dugnadstimer Kjærlighetssti, gitt ut bok om Alvdal. Sender 2 kandidater til RYLA.
* Elverum sender en kandidaten til ungdomsutvekslingen til RYLA.
* Løten RK Lekeplass i Løten Munch profil. Samarbeid med Frivillig sentralen. Løten RLK støtter opp om konfirmantleir for konfirmanter med vanskelig familie økonomi. 8 næringsbedrifter har gitt kr 1.000 hver seg til Rotary arrangementene. Har ei liste over nye kandidater.
* Tynset RK 20 medlemmer. Gamle Kongsvegen med 3 bruer. Finansiert ei gang- og sykkelbru, kostnad 10 mill. kroner. Gjennomført ved dugnad. To kandidater til RYLA.
* **Dagny Sjaatil Hedmark sør.** 7 klubber. Kongsvinger og Vinger. Flisa og Odalsklubbene.

Korona situasjonen har hemmet aktivitet.

Grue Rotaryklubb feirer 40 år i år. Prosjekt om den store kirkebrannen i Grue i 1822.

**MEDLEMSUTVIKLING**

**Olav Nysæter:** Innsatsen må foregå i klubbene og må intensiveres, dersom Rotary skal overleve. Komiteen for medlemsutveksling er bekymret over at tapet av medlemmer er større enn tilgangen på nye.

Hva er identiteten vår? Hva står vi for? Hva driver vi med? Hvem er medlemmer i Rotary? Hvem ønsker vi å være? Er vi ekskluderende? Vi har ikke nådd kvinneandelen på minst 30%. Har vi vært tilstrekkelig aktive for å få med oss medlemmer med annen kulturell bakgrunn enn det flertallet i Norge har? Hva med funksjonshemmede? Er vi tilstrekkelig åpne for å tiltrekke oss nye medlemmer?

**Nye klubber: COL representant Oddbjørn Øien** forteller atLovrådet skal ta stilling til et forslag om å redusere antall kandidater fra 20 til 15 for å starte nye klubber. Behandles i Lovrådet i april 2022.

# **TRF**

* **Gunnar Kvalsund:** Distriktet og klubbene måløfte fram Rotarys internasjonale arbeid. Klubbene bør få bedre orientering om Rotarys prosjekter. AG ene og klubbenes TRF representanter kan spille en viktig rolle her.

## ***Kommunikasjon***

* **Tor Odd Silset.** Hvorledes skal vi få fram Rotarys profil i omtalen vår av Rotary?Vi må bli mer tydelige i kontakten vår med media og med publikum.Det er ikke holdbart at det brosjyremateriellet som det vises til på hjemmesiden til NORFO ikke kan lastes ned, men bestilles i papirutgaver mot betaling. Her forventes det mer hjelp fra NORFO.

**DICO Svend Strand:**

* Viktig at klubbene blir kjent med Rotary Support. Her ligger det mye god hjelp, bla i form av korte videoer.

Medlemsnett, web sider, (web- master) Trygve Danielsen

Berit Reppesgård er leder for NORFO kommunikasjonskomite

GDPR = er de nye EU reglene for personopplysninger. Rotaryklubbene må også følge opp dette.

Leverandøren Web-computing Vanskelig å skifte system. Prøver gjennom et nytt prosjekt å forbedre systemet.

**Gunnar Kvalsund**

* ***Viktig å rekruttere flere faste givere til TRF;***

The Rotary Foundation er det viktigste hjelpemiddelet vårt for å gjennomføre større prosjektet. Dessverre er innskuddet fra de norske Rotaryklubbene synkende. Det er viktig at klubbene har en egen TRF kontakt som kan motta informasjon om hvorledes TRF midlene brukea,

Innskudd står i tre år, 50% går til de internasjonale fondene, 50% går til de nasjonale fondene. Den beste måten å komme i gang, er å bruke den lenken som finnes på hjemmesiden.

**Søndag den 20.02.2022**



**DISTRICT TEAM TRAINING SEMINAR Dombås 20.februar 2022**

# **Hensikt:**

# Med bakgrunn i Rotarys regler for Distriktet, skal distriktets lederteam, assisterende guvernører og komiteledere bli kjent med RI´s og distriktets strategier og mål for Rotary-året 2022-23. Samlinga skal brukes til å konkretisere målene ut fra hvilke roller en har i organisasjonen.

Vi skal ha fokus på hvordan hele distriktsorganisasjon kan inspirere og bistå klubbene med kompetanse og ideer til å øke Rotarys innflytelse, nå ut til flere, øke engasjementet hos medlemmene og øke evnen til endring.

**De viktigste tema for District Team Training Seminar (DTTS)**

* DGE Gunhild Aalstad formidler Rotary International President Elect, Jennifer Jones, sitt tema og mål for Rotary-året 2022-23**: *Imagine Rotary***
* Hva er RI-presidentens utfordringer til distriktene og klubbene?
* Distriktets strategi og mål for neste Rotary-år
* Hvordan kan vi samordne RI´s og distriktets mål?
* Hvordan skal vi omsette Rotarys kjerneverdier i praksis?
* Rotarys programområder
* **President Berit Kristin Westad i Ålesund Rotaryklubb** vil presentere arbeidet med satellittklubber på Nordre Sunnmøre (På nett)
* **Torbjørn Skogsrød**, Ryla-ansvarlig øst, Hunn/Gjøvik Rotaryklubb.

Orienterer om Ryla og om hvordan Hunn Gjøvik Rk arbeider for å starte en satellittklubb med tidligere RYLA-deltakere, fokus på lederutvikling.

* **Gruppearbeid** Gruppene konkretiserer egne aktivitetsplaner ut fra RI´s mål og Distriktets Strategiplan. Prioriteringer. Plenumsdialog om gruppearbeidene.

**Budsjettforslaget** for Rotary-året 2022-23 ved distriktskasserer Vidar Braaten. Videre behandling og endelig vedtak på årsmøtet del 1 på PETS.

# **Tema for gruppearbeid nr 2**

* Hvordan kan distriktsorganisasjonen jobbe som et team for å realisere målene i distriktets strategiplan
* Forberedelser til PETS. Hvilke mål og tiltak blir det viktig å videreformidle i møtet med de innkommende presidentene? Plenumsdialog om gruppearbeidene.

***DGE Gunhild Aalstad sine tanker om framtiden for Rotary distrikt 2305***

***Vi skal sammen bygge et sterkt og godt team der alle tar ansvar for at det skjer***.

* Tenke nytt ikke være redde for nye tanker Rotary må bli mer utadvendt.
* Alle med verv i organisasjonen har en felles forpliktelse i forhold til klubbens
* **RI president 2022 – 2023 Jennifer Jones** from Orlando I Canada. Grunnlegger av Media Street, sterkt engasjert i bekjempelse av polio.

Jennifer Jones *«I`m a dreamer Imagine tomorrow Imagine a better world free from polio “Imagine Rotary”*.

**“Imagine Rotary”** *Alle har vi våre drømmer…. Rotary skal bidra til å realisere noen av disse drømmene:*

* + Tenk en verden som fortjener vårt beste, der vi står opp hver dag og vet at vi kan gjøre en forskjell»
	+ «Gjøre store drømmer til virkelighet»
	+ Rotary må tilpasse oss det samfunnet vi lever i
	+ Hva vil medlemmene få ut av sitt medlemskap og gi dem ansvar
	+ Personlig vekst og ansvar
	+ Nye klubbmodeller
	+ Vektlegger Rotary Act klubber Involvere Rotaract medlemmer i flere komiteer
	+ Innen 20223: Kvinner skal utgjøre minst 30% av Rotarys medlemmer Måler er nådd i 100 land
	+ Rotary må involvere seg sterkere i lokalsamfunnet sammen med andre organisasjoner
	+ «Rotary er hva Rotary gjør». Vi må fortelle de gode historiene.

**Rotary skal fortsatt støtte bekjempelsen av Polio, i samarbeid med bla WHO**

 Dessuten har Rotary Foundation støttet WHO med 29,7 millioner USD i kampen mot Covid 19. Disse midlene er brukt til medisinske utstyr på sykehus, vaksinering og til fagpersoner i front, i land som ikke har økonomi til dette selv.

**Hva kan distriktorganisasjonen vår bidra med?**

*DGE Gunhild minner om at den formelle «linjen» i Rotary International er*

*Den enkelte Rotaryklubben, - og RI. Rotarydistriktet er et serviceorgan for klubbene. Gjennom Norsk Rotary Forum (NORFO) løses multidistrikt-oppgaver som f.eks felles datasystem opplæring av kommende distriktsguvernører etc.*

Rotary er en av verdens største serviceorganisasjoner med sju definerte humanitære fokusområder:

***Rotarys sju fokusområder:***

* *Fredsbygging*
* *Sykdomsforebygging og behandling*
* *Vann, sanitær og hygiene*
* *Mødre- og barnehelse*
* *Grunnleggende utdanning og leseferdigheter*
* *Samfunnsøkonomisk utvikling*
* *Støtte opp om klima og miljø*

Det er disse fokusområdene som skal ligge til grunn når klubbene søker om midler til internasjonale prosjekter gjennom TRF. Rotarydistriktet koordinerer slike søknader.

Rotarydistrikt 2305 kan Inspirere og bistå klubbene med kompetanse, veiledning og råd.

Ideer om innflytelse. Mange av klubbene i distriktet vårt har behov for en revitalisering og behov for langt flere yrkesaktive medlemmer. Vi må ikke glemme grunnlaget for at Rotary ble dannet.

**Nå er vi 1591 medlemmer med høy gjennomsnittsalder. Dette årets motto er *“Each one – bring one»!* Dette er nødvendig dersom Rotary skal overleve I Norge og I Vesten.**

Distriktsorganisasjonen kan bidra til å skape en endringskultur for å sikre rekruttering og gjennomføre prosjekter lokalt nasjonalt og internasjonalt innenfor de fokusområdene vi har.

**Distriktets strategiske plan for 2022 – 2023 bygger på disse prioriteringene:**

* **Øke Rotarys innflytelse**
* **Nå ut til flere**
* **Øke engasjementet blant medlemmene**
* **Øke evnen til endring**

***Rotaryaktivitetene våre skal preges av bærekraftig utvikling og utfordringer for klima og miljø både lokalt, internasjonalt og globalt.***

**Prioriterte områder in 2022 – 2023:**

* Bygge en kultur for endring og nødvendig tilpasning til samfunnet for øvrig
* Bistå med råd og veiledning i klubbene som trenger re-start etter pandemien
* Spisse programmene med spesiell fokus på miljøutfordringene
* Øke Rotarys innflytelse i lokalsamfunnet gjennom ulike prosjekter i nettverksbygging med andre samfunnsaktører
* Videreutvikle RYLA. Støtte opp om eget lederutviklingsprogram for tidligere RYLA deltakere evt. satelittklubber
* Fortsatt støtte bekjempelsen av polio og pandemier verden over
* Stimulere til lederutvikling og profesjonelle ferdighetstrening.
* Oppdatere og aktualisere web-sidene og øke kompetansen i klubbene på bruk av digitale verktøy
* Stimulere til medlemsutvikling og øke mangfold og kvinneandelen i klubbene
* Prøve ut nye klubbmodeller
* Iverksette distriktets kommunikasjonsplan med tydelige mål og tiltak for Rotaryåret 22 - 23
* Synliggjøre Rotary i samfunnet gjennom lokale og internasjonale prosjekter
* Lytte til medlemmene. Styrke samarbeid mellom klubbene om tiltak og prosjekter
* Ha gode styringsdokumenter lett tilgjengelige
* Distriktsorganisasjonen skal ha tilstrekkelig kompetanse til å støtte klubbene
* Satelittklubb med fullverdig medlemsskap og full medlemskontingent. Forankring i en ordinær klubb. Spisse arbeidsområdene både for ordinære klubber og satelittklubber.
* ***Rotary slutter opp om FNs bærekraftmål. Flere av målene samsvarer godt med Rotary sine fokusområder***

***Framtiden er vårt felles ansvar. Rotary er hva Rotary gjør! Rotary blir bedømt ut fra hva omgivelsene ser at vi gjør, ikke hva vi sier at vi skal gjøre!***

***Viktige ungdomsprogram for å få yngre til å interessere seg for Rotary:***

* Ungdomsutveksling, både ett års utveksling og summercamps
* RYLA Rotarys lederutviklingsprogram for ungdom
* Rotarys støtte til Ungt entreprenørskap
* Georgia stipendiet. Rotarys studentprogram
* Rotarys fredsstipend
* Rotaract
* Rotary Young og satelittklubber

## **Satelittklubber**

**Aalesund RK President Berit Kristin Westad på videolink:**

* Viktig å skaffe nye medlemmer, «Each one Bring one». Fikk ikke dette til å lykkes
* Henvender seg til yngre mennesker med en egen agenda.
* Satelittklubb, minimum 8 medlemmer for oppstart. Alle medlemmene adgang til alle ordinære klubbmøter.
* Markedsføring på en god måte i lokalsamfunnet. Kick off den 8. april. To ungdommer som har vært statister i filmen om Ole Brudesom i 1904 seilte over Atlanteren i et «egg», dvs en livbåt.
* Happening for inviterte gjester. Koster mellom 2- 300 000,-. Satelittklubben skal ha møter hver annen uke i forlengelse av de ordinære klubbmøtene. Klubbrepresentanter som ønsker å delta, må melde seg til Aalesund RK så snart som mulig
* Distriktsstyret vedtok sist fredag om å gi kr 25 000,- i økonomisk støtte til dette arrangementet.

**Torbjørn Skogsrud, RYLA komiteleder Ryla på videolink:**

Orienterte om arbeidet med å etablere en satelittklubb til Hunn Gjøvik RK med utgangspunkt i tidligere RYLA deltakere. Tanken er å etablere en nettbasert satelittklubb med noen samlinger. Nettmøte hvert annen uke. Offisielt vil medlemmene være registrerte medlemmer av moderklubben. Informasjon om Rotary og en videreføring av ledelsesutviklingsprogrammet i RYLA vil være hovedtema for satelittklubben. De yngre må selv utforme klubben ut fra Rotarys idegrunnlag og fokusområder.

Hittil har Hunn-Gjøvik registrert 23 kandidater fram til nå. Fysiske samlinger blir på Gjøvik.

Kontakter tidligere RYLA deltakere i mai, dvs. etter at årets RYLA er gjennomført. Planlagt oppstart i september.

Foreløpig blir Hunn Gjøvik Moderklubben, men målet er at kandidatene skal ende opp i egne geografiske klubber der de oppholder seg.

***Vil krype før vi tror vi kan løpe!***

**Les mer om etablering av satelittklubber her: My Rotary. «Guide to Satelitte Clubs”**

**Gruppeoppgave fra AG-gruppen på midtveissamling 19. og 20. februar 2022**

Med utgangspunkt i punkt 1 i oppgaven drøftet gruppen først punktene i strategisk plan som ble delt ut og fant å ville konsentrere seg om kulepunktene 2, 3, 7 og 8.

Deretter valgte gruppen å starte med mål, oppgave 3, og deretter tiltak:

MÅL: Sette klubbene i stand til å fylle oppgavene i i Rotaryåret.

* Bistå klubbene fortløpende med basisoppgavene
* Gjøre presidentene ++ kjent med håndboka slik at den blir et godt verktøy
* Oppmuntre til samarbeid

MÅL: Sikre at AG’ene har nødvendig kompetanse

* Samle AG’ene på PETS til opplæring/rolleforståelse i AG-forum
* Følge opp AG’ene på digitale møter i handlingsplan og strategisk plan (tilbakemeldinger til DG om gode tiltak)
* Avklare forventninger mellom DG og AG’er
* Fysiske møter i AG’forum øst og AG’forum vest

MÅL: Øke samarbeid mellom klubbene

* Samarbeid er tema på presidentforum
* Bruke ressursene i distriktsorganisasjonen
* Temamøter på presidentforum
* Referat fra presidentforum sendes deltakere og DG

## **Øvrige stikkord fra gruppearbeidene. Rolleforståelse og hva er viktig for å nå mål i strategiplanen?**

**AG rolleforståelse:**

* AG rollen må synliggjøres. AG ene er distriktsguvernørens «forlengede arm» ut mot klubbene. Viktig at AG ene rapporterer tidlig om evt utfordringer i de enkelte klubbene.
* Distriktsguvernøren må tidlig avklare hvilke forventninger vedkommende har til AG ene.
* Bevisstgjøre hva de ulike rollene innebærer. Avklare guvernørens forventninger til Ag`ene.
* AG ene må bruke styringsdokumentene aktivt og ha et tett samarbeid med distriktskomiteene.
* AG ene må være kjent med Rotary s formål, Yrkeskodeks og «Fire-spørsmålsprøven.
* AG ene bør kjenne til hvilke internasjonale service prosjekter Rotary prioriterer å arbeide med gjennom bla. TRF, se bla de sju fokusområdene og FN sine bærekraftmål.

**AG og nødvendig opplæring og støtte:**

* Viktig at AG ene får tilstrekkelig opplæring, både om AG – rollen og om de øvrige rollene i distriktsorganisasjonen. De avtroppende må være en ressurs for den som kommer etter.
* Avklare rollene mellom AG er og de ulike komitelederne. Hvem skal gjøre hva?
* Styrke AG forum. AG ene bør være primærkontaktene mot klubbene.

**AG`ene og endringsvilje og evne:**

* Fremme vilje og evne til endring. Hverken distrikt eller klubber må «gro fast i gamle vaner»
* Samarbeid med komitelederne om veiledning i bla. Medlemsnett, rekruttering og fremgangsmåten for å etablere nye klubber, er en svært viktig oppgave for AG ene.
* AG ene må sammen med RYLA komiteen og distriktets utvekslingsansvarlig, bidra til å fremme interessen for Rotarys ungdomsarbeid i klubbene.
* Skal vi lykkes med å engasjere ungdom er det viktig at Rotaryklubbene har både et lokalt, et nasjonalt og et internasjonalt perspektiv. Det er viktig å synliggjøre at Rotary er en av verdens største internasjonale serviceorganisasjoner.

**Komiteene**

* Styrke kontakten mellom komiteene på distriktsplan og komiteene i klubbene.
* Gjensidig samarbeide med AG og komiteledere i klubbene for å styrke opplæringen og motivasjonen i klubbene.
* Bruke styringsdokumentene aktivt og fremme forslag overfor DG om evt. behov for justering.
* Oppdatering av «bruksanvisningene» på hjemmesidene.
* Hele Hjemmesida for distriktet har behov for revisjon. Det finnes mye nyttig informasjon på hjemmesida, men de er lite brukt og noe er utdatert
* For en ny i en klubb må vi sørge for skikkelig presentasjon. Hva med navnelapper? Enkelte klubber har laget et kortfatte presentasjonsark med bilde og kort beskrivelse om hvem de ulike medlemmene er.
* Temaklubber, satelittklubber. Løfte opp miljø, fred og helse som temaer som Rotary engasjerer seg i.

**Presidentforum «Rotary er hva Rotary gjør!»**

**Presidentforum er en viktig arena for at presidentene og AG ene kan ha en gjensidig dialog. OBS ikke bruke pekefingeren overfor klubbene!**

* AG ene må bruke Presidentforum aktivt til å styrke kontakten mellom presidentene og distriktsorganisasjonen. Tydeliggjøre Rotary identiteten.
* Oppfordre presidentene til å ta et tydelig grep om programmene og ikke bare overlate alt til programkomiteen. Viktig at programmene har et tydelig Rotary preg.
* Rotarys ide og formål må tydeliggjøres gjennom valg av program og gjennom hvem vi skal samarbeide med.
* Det er viktig at Rotarys internasjonale arbeid, bla gjennom TRF løftes fram.
* Klubbprosjekter bør ha en klar Rotary profil. Prosjekter der Rotary samarbeider med andre, bla gjennom finansiering, må profileres på en slik måte at Rotarys innsats kommer klart fram.
* Vi må vite hva vi «selger». Hva vil et potensielt medlem ønske at et medlemskap skal gi dem?
* Rekruttering. Husk det gjelder ikke bare å rekruttere nye medlemmer, men også å beholde de medlemmene man har.
* Viktig at alle medlemmer blir sett og hørt. Det gjelder spesielt de nye.
* Hvorledes tar vi imot nye medlemmer? Hvorledes skal nye medlemmer bli raskt kjent med de øvrige medlemmene i klubben. Enkelte klubber har laget en kort skriftlig presentasjon av alle medlemmene med bilde.
* Oppfordre til god deltakelse på PETS, styreseminarene og Distriktkonferansen.
* Bidra til å synliggjøre muligheter for å påta seg frivillige samfunnsoppgaver, nå etter pandemien.
* Ego foredrag. Alternative måter å gjøre dette på. Intervju (Åpen samtale med presidenten?)
* Data support. Viktig å vise presidentene de ulike bruksanvisningene som finnes på Rotarys hjemmesider.
* For å bli mer attraktive for yngre, bør Rotary tydeliggjøre sitt engasjement innen Fred, Internasjonal helse og klima og miljø.
* Tydeliggjøre Rotarys identitet som en yrkesbasert serviceorganisasjon. Viktig å ha fokus på yrkesetikk og Rotarys grunn-verdier.
* Viktig at klubbledelsen er lydhøre til ideer og forslag fra medlemmene. Ta vare på nye medlemmer og skape trygge rammer for diskusjoner og ulike meninger.

**Både Gunhild og Hans Olav fikk ros for flotte seminardager, med viktige drøftinger og bevisstgjøring av hva som er distriktsorganisasjonens oppgaver, både for resten av 2021-2022 og i det kommende Rotaryåret 2022 – 2023.**

Roy Heine Olsen

Distriktssekretær

Rotarydistrikt 2305

